Na temelju članka 35. i 73. Zakona o lokalnoj i područnoj (regionalnoj) samoupravni („Narodne novine“, br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17 i 98/19) i članka 34. Statuta Općine Unešić („Službeni vjesnik Šibensko-kninske županije“ br. 05/18, 07/18), Općinsko vijeće Općine Unešić, na svojoj 15. sjednici održanoj 29. listopada 2020. godine donosi

**OD L U K U**

**o izdavanju službenog glasila Općine Unešić**

**Članak 1.**

Ovom se Odlukom uređuje izdavanje službenog glasila Općine Unešić, način izdavanja, sjedište uredništva te sastav i obveze uredništva.

Riječ i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni**.**

**Članak 2.**

Naziv službenog glasila Općine Unešić je: ''Službeno glasilo Općine Unešić'' (u daljnjem tekstu: ''Službeno glasilo'').

**Članak 3.**

U ''Službenom glasilu'' objavljuju se opći akti koji sukladno zakonskim propisima moraju biti objavljeni u službenom glasilu, odluke i drugi akti Općinskog vijeća i Općinskog načelnika za koje Općinsko vijeće ili Općinski načelnik odrede da se objave te ostali akti čije je objavljivanje obvezno prema zakonu, podzakonskim aktima ili aktima koje je donijelo Općinsko vijeće.

**Članak 4.**

Uređivanje i izdavanje, sadržajnu koncepciju i druga pitanja od značenja za objavljivanje akata iz članka 3. ove Odluke prati, razmatra i usmjerava uredništvo ''Službenog glasila''.

Uredništvo ima tri (3) člana, a čine ga:

1. Pročelnica Jedinstvenog upravnog odjela Općine Unešić, Ankica Slavica, dipl. iur.,

2. Referentica računovodstveno financijskih poslova, Vinka Paić,

3. Administrativna tajnica, Mira Grbeša.

Glavni i odgovorni urednik ''Službenog glasila'' je pročelnica Jedinstvenog upravnog odjela Općine Unešić.

Sjedište uredništva je u zgradi Općine Unešić, Dr. Franje Tuđmana 40, 22 323 Unešić.

**Članak 5.**

„Službeno glasilo“ izlazi po potrebi.

''Službeno glasilo'' obvezno se izdaje nakon svake sjednice Općinskog vijeća.

Akti koje donosi Općinsko vijeće objavljuju se u pravilu u prvom narednom broju ''Službenog glasila'' koje se izdaje najkasnije u roku od 15 dana od dana održavanja sjednice Općinskog vijeća.

Ostali akti objavljuju se po potrebi, a o danu objave odluku donosi uredništvo.

Svaki „Službeni glasnik“ ima svoj broj. Brojevi se određuju početkom svake kalendarske godine počevši od broja 1 pa na dalje.

**Članak 6.**

Akti i drugi tekstovi objavljuju se u ''Službenom glasilu'' na hrvatskom jeziku i latiničnom pismu.

**Članak 7.**

''Službeno glasilo“ objavljuje se u digitalnom obliku na web stranicama Općine Unešić, a korisnicima se po njihovom traženju može dostaviti u pisanom obliku.

„Službeno glasilo“ se obvezno i besplatno dostavlja u pisanom obliku:

- Šibensko-kninskoj županiji,

- Središnjem državnom uredu za razvoj digitalnog društva.

- Nacionalnoj i sveučilišnoj knjižnici u Zagrebu,

- Županijskoj matičnoj narodnoj knjižnici.

**Članak 8.**

Sredstva za izdavanje ''Službenog glasila'' osiguravaju se u proračunu Općine Unešić.

**Članak 9.**

Stručne i administrativne poslove oko objavljivanja i izdavanja ''Službenog glasila'' obavlja Jedinstveni upravni odjel Općine Unešić.

**Članak 10.**

Ova Odluka stupa na snagu osmog dana od dana objave u ''Službenom vjesniku Šibensko-kninske županije''.

KLASA: 021-05/20-01/15

URBROJ: 2182/07-01-20-02

Unešić, 29. listopada 2020.

OPĆINSKO VIJEĆE

OPĆINE UNEŠIĆ

PREDSJEDNIK

Ante Božić, v.r.